તેણે વધારેમાં કહ્યું હતું કે, ‘પાટીદારોએ ૧૦ યુવાનો ગુમાવ્‍યા છે, હાર્દિક સહિતના ભાઇઓને રાષ્ટ્રદ્રોહી ગણાવીને સરકાર અને મુખ્‍યમંત્રી હિટલર શાહી ચલાવી રહ્યા છે. જયાં સુધી આ હિટલર શાહી બંધ નહીં થાય ત્‍યાં સુધી હું અનશન ચાલુ રાખીશ. મારા મોતથી સરકારને ફેર નહીં પડે, પણ મારો સમાજ જાગશે અને ન્‍યાય અપાવશે. મારે મારા સમાજને કહેવું છે કે તમે જાગો અને કંઇ થાય એ પહેલાં સરકાર સામે લાલ આંખો સાથે ન્‍યાય માંગો. મને કંઇ પણ થશે તો એની જવાબદારી સરકાર અને મુખ્‍યમંત્રીની હશે. હું પાટીદારની દીકરી છું, સાત દિવસ નહીં છેલ્લા શ્વાસ સુધી અનશન કરીશ. મને સરકારનો જવાબ જોઇએ કેમ કે સરકાર આપણાથી છે આપણે સરકારથી નથી.’